সূত্র জানায়, আলোচ্য সপ্তাহে সবচেয়ে বেশি দর বেড়েছে কাগজ খাতে। এই খাতে দর বেড়েছে ৫.৮৭ শতাংশ। এরপরে রয়েছে ভ্রমণ ও অবকাশ খাত। বিদায়ী সপ্তাহে এ খাতে দর বেড়েছে ৫.১১ শতাংশ। এছাড়া দর বাড়ার অন্যান্য খাতগুলোর মধ্যে সিমেন্ট খাতে ২.৭১ শতাংশ, সিরামিক খাতে ২.১১ শতাংশ, প্রকৌশল খাতে ২.৭৫ শতাংশ, বিদ্যুৎ ও জ্বালানী খাতে ৪.০২ শতাংশ, লাইফ ইন্স্যুরেন্সে খাতে ১.৫৬ শতাংশ, আইটি খাতে ০.৪৯ শতাংশ, জুট খাতে ১.৯৮ শতাংশ, ওষুধ ও রসায়ন খাতে ০.৩৯ শতাংশ, সেবা ও আবাসন খাতে ৪.৭৪ শতাংশ এবং ট্যানারী খাতে ০.৬৭ শতাংশ দর বেড়েছে।